**Ministru kabineta rīkojuma projekta „Grozījumi Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai”” (turpmāk – MK rīkojuma projekts) sagatavots, lai precizētu Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai” (turpmāk – MK rīkojums Nr.625) dotos uzdevumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija:  Pamatojoties uz MK rīkojumu Nr.625 un Ministru kabineta 2015.gada 16.jūnija sēdes protokollēmuma Nr.29 51.§ „Rīkojuma projekts „Grozījumi Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai””” Finanšu ministrijas (turpmāk – FM) budžetā ilgtermiņa saistībās paredzēts finansējums izdevumu segšanai, kas saistīti ar kapitālieguldījumiem Rīgas pils Priekšpils un Austrumu piebūves Pils laukumā 3, Rīgā (nekustamā īpašuma kadastra Nr. 0100 008 0006), būvniecībā (turpmāk – Priekšpils projekts), un pārcelšanās izdevumu segšanai valsts akciju sabiedrībai „Valsts nekustamie īpašumi”” (turpmāk – VNĪ) 34 125 043 *euro* (tai skaitā 2015. gadā 16 298 975 *euro*, 2016. gadā 4 409 582 *euro* un 2018. gadā 1 893 140 *euro*).  Šobrīd Priekšpils projekta ietvaros tiek veikti būvniecības darbi, tos nodrošina pilnsabiedrība „SBRE”. Būvniecības projekta kapitālieguldījumi tiek finansēti no VNĪ finanšu resursiem un tie VNĪ tiek segti pakāpeniski no valsts budžetā paredzētā finansējuma pēc darbu veikšanas 2013.–2018.gadā.  Problēmas, kuru risināšanai tiesību akta projekts izstrādāts:  Ņemot vērā VNĪ īstenotā Muzeju krātuves kompleksa Pulka ielā 8, Rīgā (turpmāk – Muzeju krātuves komplekss), būvniecības projekta īstenošanas gaitu un, lai nodrošinātu valsts budžeta izdevumu samazināšanu 2016.gadam, ar Ministru kabineta 2015.gada 25.augusta sēdes protokollēmuma Nr.41, 44.§ „Informatīvais ziņojums „Par priekšlikumiem valsts budžeta izdevumiem 2016.gadam un ietvaram 2016.-2018.gadam”” 4.punktu tika atbalstīts FM priekšlikums samazināt 2016.gadam budžeta izdevumus apakšprogrammā 41.13.00 “Finansējums VAS “Valsts nekustamie īpašumi” īstenojamiem projektiem un pasākumiem” (turpmāk – FM apakšprogramma) 10 000 000 *euro*, lai norēķinātos par Muzeju krātuves kompleksa būvniecības darbiem un par attiecīgā finansējuma apmēru palielināt izdevumus FM apakšprogrammā 2017.gadam norēķiniem par Muzeju krātuves kompleksa būvniecības darbiem.  Aktualizējot provizorisko Muzeju krātuves kompleksa būvniecības darbu izpildes laika grafiku, vienlaikus tiek precizēts no valsts budžeta nepieciešamā finansējuma būvniecības darbu izmaksu segšanai VNĪ apmērs pa gadiem un tā rezultātā tiek ierosināts Muzeju krātuves kompleksa būvniecības darbiem 2015.gadā paredzēt finansējumu 559 554 *euro*, bet finansējumu 4 279 459 *euro* pārdalīt FM apakšprogrammas ietvaros Priekšpils projekta kapitālieguldījumu izdevumu segšanai VNĪ. Savukārt 2016.gadam par 2 386 319 *euro* un 2018.gadam par 1 893 140 *euro* apstiprinātais finansējums Priekšpils projektam FM apakšprogrammā paredzēto kapitālieguldījumu izdevumu segšanai VNĪ tiek samazināts.  Ņemot vērā iepriekš minēto, ierosināts precizēt FM budžetā finansējuma sadalījumu pa gadiem ilgtermiņa saistībām Priekšpils projekta izdevumu segšanai VNĪ, nemainot tā kopējo apmēru.  MK rīkojuma projekta tiesiskā regulējuma mērķis ir MK rīkojumā Nr.625 minētā finansējuma kapitālieguldījumu segšanai VNĪ precizēšana pa gadiem, nemainot tā kopējo apmēru. Tā ietvaros:   * tiek svītrots 1.1 punkts un papildināts ar 1.2 punktu, precizējot FM budžeta ilgtermiņa saistībās paredzētā finansējuma sadalījumu pa gadiem, paredzot FM budžetā ilgtermiņa saistības izdevumu segšanai VNĪ, kas saistīti ar kapitālieguldījumiem Priekšpils projekta būvniecībā un pārcelšanās izdevumu segšanu 2016.gadā 2 023 263 *euro*, kopā 2013.–2016.gadā tiek paredzēts finansējums 34 125 043 *euro*, bet finansējums Priekšpils nomas maksas izdevumu segšanai VNĪ Valsts prezidenta kancelejas budžetā no 2016. gada tiek paredzēts katru gadu 590 674 *euro*; * 5. punktā precizēta atsauce uz 1.2 punktu; * 6. punktā precizēta atsauce uz 1.21. apakšpunktu.   Vienlaikus ir sagatavots Ministru kabineta sēdes protokollēmuma projekts, kas paredz:   * atļaut FM apakšprogrammas ietvaros ilgtermiņa saistībās 2015.gadā palielināt finansējumu Priekšpils projekta būvniecībai, pārdalot finansējumu 4 279 459 *euro* no pasākuma „Dotācija VAS „Valsts nekustamie īpašumi” Muzeju krātuvju kompleksa būvniecībai Pulka ielā 8, Rīgā (attīstības I posma – būvniecības I kārtas muzeju krātuvju korpusa un komunikāciju izbūvei)”; * noteikt, ka FM 2015.gadā nepieciešamā finansējuma apmērs izdevumu segšanai, kas saistīti ar kapitālieguldījumiem Priekšpils projekta būvniecībā un pārcelšanās izdevumu segšanai VNĪ ir 20 578 434 *euro*; * noteikt FM sagatavot priekšlikumus likumprojektam „Par vidēja termiņa budžeta ietvaru 2016., 2017. un 2018.gadam” un likumprojektam „Par valsts budžetu 2016.gadam” izskatīšanai Saeimā otrajā lasījumā par izdevumu samazināšanu budžeta apakšprogrammai 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” ilgtermiņa saistību pasākumam „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā” 2016.gadam par 2 386 319 *euro* un 2018.gadam par 1 893 140 *euro*.   MK rīkojuma projekts pilnībā atrisina iepriekš minētās problēmas.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai MK rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ). |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2015.gads | | Turpmākie trīs gadi (*euro*) | | |
| 2016. | 2017. | 2018. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 16 298 975\* | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 16 298 975\* | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 16 298 975\* | 4 282 573 | -13 666 357 | 0 | -15 689 620 |
| 2.1. valsts pamatbudžets | 16 298 975\* | 4 282 573 | -13 666 357 | 0 | -15 689 620 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -4 282 573 | -13 666 357 | 0 | -15 689 620 |
| 3.1. valsts pamatbudžets | 0 | -4 282 573 | -13 666 357 | 0 | -15 689 620 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | -4 282 573 | 13 666 357 | 0 | 15 689 620 |
| 5.1. valsts pamatbudžets | -4 282 573 | 13 666 357 | 0 | 15 689 620 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \*saskaņā ar Ministru kabineta 2015.gada 16.jūnija sēdes protokollēmumu Nr.29 51. § „Rīkojuma projekts „Grozījumi Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai”” noteikts, ka FM 2015.gadā nepieciešamā finansējuma apmērs izdevumu segšanai, kas saistīti ar kapitālieguldījumiem Priekšpils projekta būvniecībā, un pārcelšanās izdevumu segšanai VNĪ, ir 16 298 975 *euro*.  Precizētais finansējuma sadalījums pa gadiem:   |  |  |  |  |  | | --- | --- | --- | --- | --- | | Nr.p.k. | Pārskata periods (gads) | Apstiprinātie Priekšpils projekta izdevumi | Izmaiņas  +/- | Precizētie Priekšpils projekta izdevumi | | *1.* | *2.* | *3.* | *4.=3.+5.* | *5.* | | 1. | 2013 | 170 762 |  | 170 762 | | 2. | 2014 | 11 352 584 |  | 11 352 584 | | 3. | 2015 | 16 298 975 | 4 279 459 | 20 578 434 | | 4. | 2016 | 4 409 582 | -2 386 319 | 2 023 263 | | 5. | 2017 | 0 |  | 0 | | 6. | 2018 | 1 893 140 | -1 893 140 | 0 | | KOPĀ: | | **34 125 043** | **0** | **34 125 043** | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | |  | | --- | | Nav. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ņemot vērā šīs anotācijas I sadaļas 2.punktā minēto, MK rīkojuma projektu Ministru kabinetā jāizskata vienlaicīgi ar Ministru kabineta rīkojuma projektu „Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai””. |
| 2. | Atbildīgā institūcija | FM (VNĪ). |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | FM (VNĪ), KM. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Finanšu ministrs J.Reirs

20.10.2015. 10:30

1351

A.Gulbe

67024698, aiga.gulbe@vni.lv